
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 17 iunie 2012               

PL-x 183/2012                     


                                                                 AVIZ
asupra proiectului de Lege privind acordarea unor facilităţi fiscale pentru tinerii căsătoriţi precum şi pentru mamele sau, după caz, persoanele care au în întreţinere doi sau mai mulţi copii minori
     În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind acordarea unor facilităţi fiscale pentru tinerii căsătoriţi precum şi pentru mamele sau, după caz, persoanele care au în întreţinere doi sau mai mulţi copii minori, trimis cu adresa nr. PL x 183 din 29 mai 2012 şi înregistrat cu nr. 31/407 din 31 mai 2012.
       Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
       Senatul, în calitate de primă Cameră sesizată, a adoptat proiectul de lege, ca urmare a depasirii termenului de adoptare, potrivit art.75 alin.(2) teza a III-a din Constitutia României republicată.
       Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege în şedinţa din 12 iunie 2012.
       Proiectul de lege are ca obiect de reglementare acordarea unor facilităţi fiscale pentru tinerii căsătoriţi precum şi pentru mamele sau, după caz, persoanele care au în întreţinere doi sau mai mulţi copii minori
        Membrii Comisiei au examinat proiectul de lege supus avizării, expunerea de motive, punctul de vedere al Guvernului, transmis cu adresa nr. 44 din 13 ianuarie 2012, prin care nu susţine adoptarea acestei iniţiative legislative, avizul favorabil al Consiliului Legislativ nr.1386 din 21 decembrie 2011 şi avizul negativ al Consiliului Economic şi Social.
      În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a proiectului de lege, întrucât acesta nu îndeplineşte exigenţele constituţionale ale art. 138 alin. (5) referitoare la indicarea surselor financiare necesare pentru punerea în aplicare a măsurilor propuse.

     În raport de obiectul şi conţinutul reglementării, proiectul de lege face parte din categoria legilor ordinare.        
       VICEPREŞEDINTE,                                                      SECRETAR,

       Florin IORDACHE                                             Gabriel ANDRONACHE
Consilier, Ciprian Bucur

